Evald Solbakken

Evald O. Solbakken (født 15. desember 1898 i Vang, død 4. mars 1967) var en norsk journalist og politiker (NKP/AP).

Han ble med i AP i 1917, og var formann for Hamar sosialistiske ungdomslag. Han arbeidet som sekretær i det faglige opplysningskontoret på Hamar i 1920, og deltok dette året som elev ved den sosialistiske dagskolen som ble startet i hovedstaden. Han gikk på det andre tremånederskurset som kom i gang i august.Side 57, note 67. Ole Martin Rønning: Stalins elever, Universitetet i Oslo 2010 Året etter ble han redaksjonssekretær i Hamar-avisen Arbeideren, og deretter redaktør i Østerdal Arbeiderblad i 1923.

Ved den store splittelsen i Arbeiderpartiet i november 1923 fulgte han Norges Kommunistiske Parti, og ble igjen redaksjonsekretær i Arbeideren som også hadde fulgt NKP.«Solbakken, Evald O.», Bind VI, Arbeidernes leksikon, Arbeidermagasinets forlag, Oslo (1936)

I januar 1927 forlot han sammen med 32 andre Hamar kommunistiske parti og meldte seg inn i AP.HA (24. januar 1927): Klassesamlingen i Hamar blir nesten fullstendig. Hamar Arbeiderblad, side 3. I slutten av februar samme år ble han redaksjonssekretær i Hamar Arbeiderblad, før han fikk redaktørjobben i Tidens Krav i Kristiansund i årene 1928 til 1931. Fram til 1934 jobbet han så som redaksjonssekretær i Fremtiden i Drammen, før han begynte i Arbeiderbladet.

Under okkupasjonen av Norge ble han arrestert av tyskerne to ganger: 4. desember 1940 ble han fengslet og satt i Oslo fengsel frem til 4. mars 1941. 27. januar 1942 ble han igjen arrestert, og satt i Møllergata 19 til 23. april, da han ble flyttet til Grini fangeleir. Han slapp ut 2. juni 1942, og dro til Sverige. På slutten av krigen hjalp han til i flyktningmottaket Kjesäter.

Han var redaktør i Hamar Arbeiderblad fra 1947 til 1961.6. mars 1967: «Redaktør Evald Solbakken er død». Aftenposten. Side 22.

 Politikk 
Fra 1927 var han aktiv i Arbeiderpartiet på stedene han jobbet, som sekretær i både Hamars og Drammens AP-lag, og som formann i arbeiderungdomslaget på Hamar og AP-laget i Kristiansund.

Solbakken var valgt inn i Oslo bystyre fra 1937 til 1947. Han var valgt inn i Hamar kommunestyre fra 1956 til 1961. Der satt han også i formannskapet.

 Bibliografi 
 Finlands kamp (1940)
 I fengsel og landflyktighet (1945)
 50 års samvirke i hovedstaden (1946)
 Hamar Arbeiderblad gjennom 25 år : trekk av Arbeiderpartiets pressehistorie i Hedmark fra 1909 (1950)
 Det røde fylke : trekk av den politiske arbeiderbevegelse i Hedmark gjennom 100 år (1951)

 Referanser 

Kategori:Journalister i norske lokalaviser
Kategori:Norske journalister under andre verdenskrig
Kategori:Personer fra Hamar kommune
Kategori:Lokalpolitikere i Innlandet
Kategori:Lokalpolitikere i Oslo
Kategori:Fødsler i 1898
Kategori:Dødsfall i 1967